CELEX: 32008R0849
Language: hr
Date: 2008-08-28 00:00:00
Title: Uredba Komisije (EZ) br. 849/2008 od 28. kolovoza 2008. o izmjeni Uredbe (EZ) br. 3199/93 o uzajamnom priznavanju postupaka potpunog denaturiranja alkohola radi oslobođenja od trošarine

09/Sv. 002
            
            
               HR
            
            
               Službeni list Europske unije
            
            
               173
            
         32008R0849
   
               L 231/11
            
            
               SLUŽBENI LIST EUROPSKE UNIJE
            
            
               28.08.2008.
            
         
      UREDBA KOMISIJE (EZ) br. 849/2008
   od 28. kolovoza 2008.
   o izmjeni Uredbe (EZ) br. 3199/93 o uzajamnom priznavanju postupaka potpunog denaturiranja alkohola radi oslobođenja od trošarine
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića (1), a posebno njezin članak 27. stavak 4.,
   budući da:
   
               (1)
            
            
               Uredbom Komisije (EZ) br. 3199/93 (2) predviđa se da denaturante koji se u svakoj državi članici koriste s ciljem potpunog denaturiranja alkohola u skladu s člankom 27. stavkom 1. točkom (a) Direktive 92/83/EEZ treba opisati u Prilogu navedenoj Uredbi.
            
         
               (2)
            
            
               Prema članku 27. stavku 1. točki (a) Direktive 92/83/EEZ države članice moraju osloboditi od trošarine alkohol koji je bio u potpunosti denaturiran u skladu sa zahtjevima bilo koje države članice, pod uvjetom da je takav zahtjev propisno prijavljen i prihvaćen u skladu s uvjetima utvrđenim u stavcima 3. i 4. tog članka.
            
         
               (3)
            
            
               Dana 11. rujna 2007. Grčka je priopćila određene promjene u svojem postupku denaturiranja koji je utvrđen Uredbom (EZ) br. 3199/93.
            
         
               (4)
            
            
               Komisija je prenijela navedeno priopćenje drugim državama članicama 27. rujna 2007.
            
         
               (5)
            
            
               S obzirom da u propisanom roku ni Komisija niti ijedna država članica nisu zatražile razmatranje navedenog pitanja u Vijeću, smatra se da je Vijeće u skladu s člankom 27. stavkom 4. Direktive 92/83/EEZ, s učinkom od 27. studenoga 2007., odobrilo izmjene u postupku denaturiranja o kojima je izvijestila Grčka.
            
         
               (6)
            
            
               Uredbu (EZ) br. 3199/93 bi stoga trebalo na odgovarajući način izmijeniti.
            
         
               (7)
            
            
               Mjere predviđene u ovoj Uredbi u skladu su s mišljenjem Odbora za trošarine,
            
         DONIJELA JE OVU UREDBU:
   Članak 1.
   Unos koji se odnosi na Grčku u Prilogu Uredbi (EZ) br. 3199/93 zamjenjuje se sljedećim:
   
      „Grčka
      
      Etilni alkohol niske kvalitete (prvotni i konačni rezultat destilacije), alkoholne jačine od najmanje 93 % sadržaja i koji ne prelazi jačinu od 96 % sadržaja kojem se po hektolitru hidratiziranog alkohola jačine 93 % sadržaja dodaju sljedeće tvari:
      
                  —
               
               
                  metanol: 2 litre,
               
            
                  —
               
               
                  terpentinski alkohol: 1 litra,
               
            
                  —
               
               
                  ulje za svjetiljke: 0,50 litre,
               
            
                  —
               
               
                  plavi metilen: 0,40 grama.
               
            Pri temperaturi od 20 °C, krajnji bi proizvod, u svom neizmijenjenom obliku trebao dostići 93 % sadržaja.”
   
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. kolovoza 2008.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 316, 31.10.1992., str. 21. Direktiva kako je zadnje izmijenjena Aktom o pristupanju iz 2005.
   
      (2)  SL L 288, 23.11.1993., str. 12. Uredba kako je zadnje izmijenjena Uredbom (EZ) br. 67/2008 (SL L 23, 26.1.2008., str. 13.).